APL (programmeringsspråk)

APL, en forkortelse for A Programming Language og oppkalt etter boken av samme navn, er et programmeringsspråk som ble utviklet av den canadiske informatikeren Kenneth E. Iverson (1920–2004). Språket ble introdusert i 1964, og ble første gang tatt i bruk på minidatamaskinen IBM 1130 i 1967. I 1970 ble det tatt i bruk på stormaskinen IBM System/370. I 1973 ble det tatt i bruk på den Intel 8008-baserte MCM/70, som var verdens første mikrodatamaskin. Dets sentrale datatype er en flerdimensjonal tabell. Språket bruker en lang rekke grafiske symboler for å representere de fleste funksjoner og operatorer, noe som fører til en svært presis kode.

APL har hatt en viktig rolle i utviklingen av modellering, regneark, funksjonell programmering, og programvarepakker for matematikk. Det har også inspirert flere andre programmeringsspråk. Det er fortsatt i bruk for enkelte applikasjoner.

Referanser

Programmeringsspråk
Programvare fra 1964
1964 i Canada